**Ministru kabineta noteikumu projekta ,,Grozījumi Ministru kabineta 1998. gada 6. oktobra noteikumos Nr. 392 ,,Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts ,,Grozījumi Ministru kabineta 1998.gada 6.oktobra noteikumos Nr. 392 ,,Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi”” (turpmāk – Projekts) ir izstrādāts, lai aktualizētu Ministru kabineta 1998.gada 6.oktobra noteikumus Nr.392 ,,Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi” (turpmāk – Noteikumi) atbilstoši citiem spēkā esošajiem normatīviem aktiem, veicot dažus tehniskus grozījumus, kā arī ieviestu regulējumu, kas ļautu dzelzceļa infrastruktūras pārvaldītājiem ieviest jaunas alternatīvas tehnoloģijas dzelzceļa pārbrauktuvju aprīkošanā. Vienlaikus Projekts realizē Transporta nelaimes gadījumu un incidentu izmeklēšanas biroja (turpmāk – TNGIIB) izstrādāto ieteikumu dzelzceļa satiksmes drošības uzlabošanai un veic tehniskus grozījumus, lai izvairītos no neaktuālām standartu versijām.Projekts stājas spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Dzelzceļa likuma 20. panta septītā daļa;
2. TNGIB negadījuma izmeklēšanas nobeiguma pārskats Nr. 5-02/1-20 ,,Negadījums uz pārbrauktuves 2020. gada 4. aprīlī dzelzceļa posmā Ilmāja – Kalvene”;

3. Ekonomikas ministrijas 2020. gada 12. novembra vēstule Nr. 3.3-11/2020/7172N ,,Par atsaucēm normatīvos aktos uz atceltajiem standartiem”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts ir izstrādāts, lai ieviestu tehniskus grozījumus, kuri izriet no citiem normatīviem aktiem, ļautu dzelzceļa infrastruktūras pārvaldītājiem ieviest jaunas alternatīvas tehnoloģijas dzelzceļa pārbrauktuvju aprīkošanā un realizētu TNGIIB izstrādāto ieteikumu dzelzceļa satiksmes drošības uzlabošanai.Lai novērstu iespējamās neprecizitātes attiecībā uz vārda ,,autoceļš” lietojumu, jo ar to tiek apzīmēti ceļi ārpus pilsētām, Projekta 1. punkts paredz vārdu ,,autoceļš” visā Noteikumu tekstā aizstāt ar vārdu ,,ceļš”, kas sevī ietver gan autoceļus ārpus pilsētām, gan pilsētas ielas. Lai novērstu iespējamās neprecizitātes attiecībā uz vārda ,,īpašnieks” un vārdus ,,īpašnieks vai – viņa uzdevumā – ceļu uzturēšanas uzņēmums”, jo par pārbrauktuves pieejas būvi un uzturēšanu atbild ceļa pārvaldītājs, Projekta 2. punkts paredz vārdu ,,īpašnieks” un vārdu ,,īpašnieks vai – viņa uzdevumā – ceļu uzturēšanas uzņēmums” visā Noteikumu tekstā aizstāt ar vārdiem ,,ceļa pārvaldītājs”. Līdz ar to ar Projekta 3.punktu tiek grozīts Noteikumu 1.2. apakšpunkts, kurā ir noteikts termins ,,ceļa pārvaldītājs”.Noteikumu 1.3. apakšpunkts nosaka, no kā sastāv dzelzceļa klātne. Taču šajā skaidrojumā nav iekļauti visi dzelzceļa klātnes elementi. Ar Projekta 3. punktu tiek paplašināts dzelzceļa klātnes elementu apraksts, iekļaujot elementus riteņu kustībai.Dzelzceļa likuma 20. panta pirmā un trešā daļa nosaka, kas ir dzelzceļa pārbrauktuve un kas ir pāreja. Praksē ir gadījumi, kad pārejas un pārbrauktuves ierīko uz vienas klātnes ar dzelzceļa pārbrauktuvi vai pārejas atrodas dzelzceļa pārbrauktuves tuvumā. Ar Projekta 6. punktu tiek precizēts, kā klasificēt pārejas, kas ir ierīkotas uz vienas klātnes ar dzelzceļa pārbrauktuvi vai tās tuvumā.Noteikumu 4.4. apakšpunkts nosaka, ka Noteikumos paredzētajos gadījumos un kārtībā attiecīgās dzelzceļa infrastruktūras pārvaldītājs sasauc pārbrauktuves vai pārejas apskates komisiju, kuras sastāvā ir arī attiecīgās pašvaldības pārstāvis. Lai mazinātu administratīvo slogu, Projekta 7.punkts paredz, ka pašvaldības pārstāvis tiek pieaicināts, ja pārbrauktuve vai pāreja atrodas apdzīvotās vietas teritorijā.Noteikumu 4.5. apakšpunkts nosaka, kādos gadījumos Valsts dzelzceļa tehniskās inspekcijas (turpmāk – VDzTI) pārstāvji piedalās izveidoto komisiju darbā. Vairākos gadījumos komisijas, kuru darbā nav jāpiedalās VDzTI pārstāvjiem, pieņēmusi lēmumus, kuri ir pretrunā normatīvo aktu prasībām. Līdz ar to, lai nodrošinātu normatīvajiem aktiem atbilstošu lēmumu pieņemšanu, ar Projekta 7. un 22. punktu tiek paplašināts to gadījumu uzskaitījums, kuros komisijā jāpiedalās VDzTI pārstāvjiem.Noteikumu 6. punkts nosaka dzelzceļa pārbrauktuvju iedalījumu grupās, ņemot vērā to regulējamību. Ar Ministru kabineta 2020. gada 2. jūnija noteikumiem Nr. 334 ,,Dzelzceļa satiksmes negadījumu klasifikācijas, izmeklēšanas un uzskaites kārtība” tika pārņemtas Eiropas Parlamenta un Padomes 2016. gada 11. maija Direktīvā (ES) 2016/789 par dzelzceļa drošību prasības, ar kurām tika ieviesta jauna negadījumu klasifikācija, ņemot vērā dzelzceļa pārbrauktuvju regulējamību. Ar Projekta 8. punktu pārbrauktuvju klasifikācija Latvijā tiek pielāgota Eiropas Savienībā lietotajai klasifikācijai.Noteikumu 8. un 14. punktā ir noteiktas vispārīgas prasības dzelzceļa pārbrauktuvju ierīkošanai. Gan dzelzceļa infrastruktūras pārvaldītājiem, gan ceļu pārvaldītājiem ir dažādas izpratnes par dzelzceļa pārbrauktuvju ierīkošanas iespējamību. Līdz ar to Projekta 9., 10. un 13. punkts paredz ieviest papildus skaidrojumu par dzelzceļa pārbrauktuvju ierīkošanas iespējamību.Šobrīd jau sākta *Rail Baltica* projekta realizācija, kurā paredzēts, ka vilcienu kustības ātrums būs lielāks par 140 km/h. Projekta 12. punkts paredz, ka gadījumos, kad vilcienu kustības ātrums ir lielāks par 140 km/h, aizliegts ierīkot ceļu un gājēju ceļu šķērsojumus ar sliežu ceļu vienā līmenī.Noteikumu 2. pielikumā ir norādīts minimālais vilciena atrašanās attālums no pārbrauktuves, kad tas kļūst redzams transportlīdzekļa vadītājam, un minimālais vilciena atrašanās attālums no pārbrauktuves, kad vilciena vadītājam kļūst pārredzams pārbrauktuves centrs, kas ir pastāvīgi lielumi, kuri ir pārcelti uz Projekta 11.punktu. Tāpat šajā Noteikumu pielikumā ir norādīts minimālais transportlīdzekļa atrašanās attālums no pārbrauktuves, kad kļūst redzams vilciens, atkarībā no transportlīdzekļa ātruma, bet nav noteikts attālums, kad transportlīdzekļa ātrums ir 50 km/h un 90 km/h. Līdz ar to Projekts paredz noteikt parametrus, kuri ir nepieciešami pārbrauktuves darbībai.Noteikumu 16. un 54. punkts noteic, ka Ministru kabinets nosaka pārbrauktuvēm un pārejām nepieciešamo aprīkojumu un prasības tā darbībai un dzelzceļa infrastruktūras pārvaldītāja un pārvadātāja darbinieku pienākumus, kas saistīti ar pārbrauktuves darbību un ekspluatāciju. Šāds deleģējums ir pretrunā juridiskās tehnikas prasībām. Tāpēc ar Projekta 14. un 25. punktu no Noteikumiem tiek svītroti minētie deleģējumi.TNGIIB, veicot nopietna negadījuma, kas notika 2020. gada 4. aprīlī uz dzelzceļa pārbrauktuves dzelzceļa posmā Ilmāja – Kalvene, izmeklēšanu, izstrādāja ieteikumu satiksmes drošības uzlabošanai, kas saistīts ar normatīvo aktu grozījumu izstrādi, lai paaugstinātu satiksmes drošību uz dzelzceļa pārbrauktuvēm, tostarp, paredzot pārbrauktuvju aprīkošanu ar barjerām, vai citiem drošības un brīdināšanas elementiem. Pamatojoties uz iepriekš minēto, Projekta 20. punkts paredz noteikt dzelzceļa infrastruktūras pārvaldītājam, lai paaugstinātu satiksmes drošību uz pārbrauktuvēm, atsevišķos gadījumos obligāti jābūt dežurējošā apkalpe, ja pārbrauktuve nav aprīkota ar tālkontroles ierīcēm un nav tehnisku risinājumu, kas nodrošinātu pārbrauktuves pilnīgu norobežošanu no autotransporta un cilvēku piekļuves pārbrauktuves klātnei, vilcienam šķērsojot pārbrauktuvi.Noteikumos ir vairākas tehniskas neprecizitātes, kuras novērš Projekta pārējie punkti.Vienlaikus ar Projekta 18., 27. un 28. punktu tiek veikti tehniski precizējumi atbilstoši Ekonomikas ministrijas 2020. gada 12. novembra vēstulei Nr. 3.3-11/2020/7172N ,,Par atsaucēm normatīvos aktos uz atceltajiem standartiem”, lai izvairītos no atsaucēm uz neaktuālām standartu versijām, kuras regulāri tiek atjauninātas, veicot grozījumus Ministru kabineta 2015. gada 2. jūnija noteikumos Nr. 279 "Ceļu satiksmes noteikumi”. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa tehniskā inspekcija.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa infrastruktūras pārvaldītāji (200), dzelzceļa infrastruktūras būvnieki, remontētāji un apkopes veicēji, dzelzceļa pārbrauktuvju un pāreju pieeju īpašnieki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 ,,Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par Projektu tā izstrādes stadijā. |
| 2. | Sabiedrības līdzdalība projekta izstrādē | Projekts un tā sākotnējās ietekmes novērtējuma ziņojums (anotācija) 2021. gada 13. maijā tika ievietots Satiksmes ministrijas tīmekļvietnē: <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>Ministru kabineta tīmekļvietnē sadaļā ,,Valsts kanceleja” – ,,Sabiedrības līdzdalība”: <https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Sabiedrības līdzdalības laikā tika saņemti priekšlikumi no AS ,,RB Rail”, SIA ,,Eiropas dzelzceļa līnijas”, VAS ,,Latvijas dzelzceļš”, kas izvērtēti un daļēji ņemti vērā. Attiecīgi precizēts Projekts.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta Valsts dzelzceļa tehniskās inspekcijas esošo cilvēkresursu un funkciju ietvaros. Saistībā ar Projekta izpildi, nebūs nepieciešamas veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāres vietā

valsts sekretāra vietniece: L. Austrupe